**ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΔΩΔΕΚΑΝΗΣΟΥ**

#  ΔΗΜΟΣ ΚΩ

**Απόσπασμα από το 2ο πρακτικό της από 11-02-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

 **«Ψήφιση πιστώσεων βάσει δικαστικών αποφάσεων»**

 Σήμερα στις 11 Φεβρουαρίου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 4265/07-02-2014 πρόσκληση, που εκδόθηκε από τον Πρόεδρο, και επιδόθηκε στα μέλη της, αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

 Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ1. Γιωργαράς Αντώνιος
2. Ρούφα Ιωάννα[[1]](#footnote-1)
3. Μαρκόγλου Σταμάτιος[[2]](#footnote-2)
4. Μήτρου Εμμανουήλ[[3]](#footnote-3)
5. Πης Σταμάτιος[[4]](#footnote-4)
6. Μουζουράκης Θεόφιλος
7. Παπαχρήστου –Ψύρη Ευτέρπη
 |  ΑΠΟΝΤΕΣ 1. Κιλιμάτος Νικόλαος
2. Ζερβός Νικόλαος
3. Μπαραχάνος Αθανάσιος
4. Σιφάκης Ηλίας

 *οι οποίοι κλήθηκαν και αιτιολογημένα δεν προσήλθαν* |

 Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

 Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 33ο

### ΑΡ. ΑΠΟΦ. 51:

 Ο Πρόεδρος εισηγούμενος το 33ο θέμα της ημερήσιας διάταξης έθεσε στη διάθεση των μελών:

Α) το υπ’ αριθμ. 3855/05-02-2014 έγγραφο της Οικονομικής Υπηρεσίας, σύμφωνα με το οποίο πρέπει να καταβληθεί στην εταιρεία με την επωνυμία «ΠΑΡΑΣΟΣ Δ.-ΜΠΡΟΚΟΥ Δ. Ο.Ε.- GEODATA ANALYSIS» το ποσό 23.380,00 €, νομιμοτόκως, το οποίο αφορά στην αξία εργασίας καταγραφής τετραγωνικών μέτρων για τα τέλη καθαριότητας και ΤΑΠ του Δήμου Κω της Δ/νσης Περιβάλλοντος και Καθαριότητας το 2012, το οποίο της επιδικάστηκε με την υπ’ αριθ. 256/2013 Διαταγή Πληρωμής του Μονομελούς Πρωτοδικείου Κω.

Β) το υπ’ αριθμ. 4433/10-02-2014 έγγραφο της Οικονομικής Υπηρεσίας, σύμφωνα με το οποίο πρέπει να καταβληθεί στην εταιρεία «ΥΔΡΟΔΥΝΑΜΙΚΗ ΑΘΗΝΩΝ ΑΕΒΕ» το ποσό 6.201,92 €, νομιμοτόκως, το οποίο αφορά στην αξία προμήθειας μηχανολογικού εξοπλισμού από το Δήμο, τα έτη 2006-2007, το οποίο της επιδικάστηκε με την υπ’ αριθμ. 2038/2013 απόφαση του Ειρηνοδικείου Αθηνών.

 Κατόπιν των ανωτέρω ο Πρόεδρος πρότεινε, την ψήφιση των προαναφερομένων πιστώσεων σε βάρος των Κ.Α. 00.6492 , 00.6154, 8113, 8115, 8116 του προϋπολογισμού.

 Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος.

 Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και πέντε (5) μέλη: 1) Ρούφα Ιωάννα, 2) Μήτρου Εμμανουήλ, 3) Πης Σταμάτιος, 4) Μουζουράκης Θεόφιλος, 5) Παπαχρήστου –Ψύρη Ευτέρπη.

 Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Το υπ’ αριθ.3855/05-02-2014 έγγραφο της Οικονομικής υπηρεσίας
* Την αριθ. 256/2013 διαταγή πληρωμής του Πρωτοδικείου Κω
* Το Α.Π. 4433/10-02-2014 έγγραφο της Οικονομικής Υπηρεσίας
* Την αριθμ. 2038/2013 απόφαση του Ειρηνοδικείου Αθηνών.
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Εγκρίνει την καταβολή στην εταιρεία με την επωνυμία «ΠΑΡΑΣΟΣ Δ.-ΜΠΡΟΚΟΥ Δ.Ο.Ε.- GEODATA ANALYSIS» , συνολικού ποσού 23.380,00 €, νομιμοτόκως , συμπεριλαμβανομένων της δικαστικής δαπάνης και των τόκων, σύμφωνα με την αριθ. 256/2013 διαταγή πληρωμής του Μονομελούς Πρωτοδικείου Κω, το οποίο αφορά στην αξία εργασίας καταγραφής τετραγωνικών μέτρων για τα τέλη καθαριότητας και ΤΑΠ του Δήμου Κω της Δ/νσης Περιβάλλοντος και Καθαριότητας το 2012 και ψηφίζει τις σχετικές πιστώσεις σε βάρος των σχετικών Κ.Α. του προϋπολογισμού, οικ. έτους 2014, ως εξής:

 Ποσό 22.504,00 € (Κεφάλαιο Απαίτησης) Κ.Α. 8113

 Ποσό 447,00 € (Δικαστική Δαπάνη) Κ.Α. 00.6492

 Ποσό 429,00 € (Τόκοι) Κ.Α. 00.6154

Β. Εγκρίνει την καταβολή στην εταιρεία «ΥΔΡΟΔΥΝΑΜΙΚΗ ΑΘΗΝΩΝ ΑΕΒΕ», συνολικού ποσού 6.201,92 €, νομιμοτόκως, συμπεριλαμβανομένου τη δικαστική δαπάνη και τους τόκους, σύμφωνα με την αριθμ. 2038/2013 απόφαση του Ειρηνοδικείου Αθηνών, το οποίο αφορά στην αξία προμήθειας μηχανολογικού εξοπλισμού από το Δήμο τα έτη 2006-2007 και ψηφίζει τις σχετικές πιστώσεις σε βάρος των σχετικών Κ.Α. του προϋπολογισμού, οικ. έτους 2014, ως εξής:

 Ποσό 5.388,02 € (Κεφάλαιο Απαίτησης) Κ.Α. 8113, 8115, 8116

 Ποσό 180,00 € (Δικαστική Δαπάνη) Κ.Α. 00.6492

 Ποσό 633,00 € (Τόκοι) Κ.Α. 00.6154

………….……………………………………………………………………………………………...

 Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| Ο ΠΡΟΕΔΡΟΣΓιωργαράς Αντώνιος |  ΤΑ ΜΕΛΗ: 1. Ρούφα Ιωάννα
2. Μήτρου Εμμανουήλ
3. Πης Σταμάτιος
4. Μουζουράκης Θεόφιλος
5. Παπαχρήστου –Ψύρη Ευτέρπη
 |

1. To μέλος Ρούφα Ιωάννα προσήλθε κατά την έναρξη της συζήτησης του 3ου θέματος της ημερήσιας διάταξης [↑](#footnote-ref-1)
2. Το μέλος Μαρκόγλου Σταμάτιος αποχώρησε μετά την συζήτηση και λήψη απόφασης επί του 20ου θέματος της ημερήσιας διάταξης. [↑](#footnote-ref-2)
3. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος, Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-3)
4. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-4)